钦定古今图书集成/明伦汇编/官常典/第115卷 > 金
## 钦定古今图书集成/明伦汇编/官常典/第115卷 > 金

### 熙宗天眷三年加孔璠承奉郎袭封衍圣公

按《金史熙宗本纪》，天眷三年冬十一月癸丑，以孔子
四十九代孙璠袭封衍圣公。按《孔璠传》，“璠字文老，
至圣文宣王四十九代孙，故宋朝奉郎，袭封端友弟
端操之子。齐阜昌三年补迪功郎，袭封衍圣公，主管
祠事。天会十五年，齐国废，熙宗即位，兴制度礼乐，立孔子庙于上京。天眷三年，诏求孔子后，加璠承奉郎，
袭”封衍圣公，奉祠事。

按《兖州府志》：“三年，以四十九世孙璠袭封衍圣公，管
勾祀事，是为北宗。璠字文老，端操次子也，官至荣禄
大夫。生子拯、揔。”

### 皇统二年以孔拯袭封衍圣公孔瑀为曲阜主簿

按《金史熙宗本纪》：“皇统二年春正月壬子，衍圣公孔
璠薨，子拯嗣。”

按《阙里志》：“二年，改仙源县，复曲阜旧名，以登仕郎孔
瑀任主簿。”

### 海陵天德二年定袭封衍圣公俸格

按《金史海陵本纪》，天德二年冬十二月丙午，“初定袭
封衍圣公俸格。”按《孔璠传》：“璠子拯，字元济，天德二
年，定袭封衍圣公俸格，有加于常品。是岁，立国子监，
久之，加拯承直郎。”

按《阙里志》：“二年，行省咨，文宣王四十九代孙璠，已袭
封，未施行间身故，令男拯次当袭封，奏奉敕旨准行。
时年七岁，二十六岁卒，无嗣，以弟揔继。”
按《兖州府志》：二年，以五十世孙拯袭封衍圣公，管勾
祀事。璠初受封而卒，拯方七岁，嗣爵，其后无子，以弟
揔继。当金人之世，大修圣庙，孔氏子孙以恩泽为郎
者至十馀人，赐田前后一百八十馀顷。

### 世宗大定三年秋七月以孔揔袭封衍圣公按金史世宗本纪云云大定十六年诏立兖州学阙里庙宅

按《金史世宗本纪》。不载　按《续文献通考》。十六年。“诏
立兖州学。阙里庙宅。子孙年十三以上者。入学不限
数。”

大定二十年冬十二月癸卯，特授袭封衍圣公孔揔
兖州曲阜令，封爵如故。

按《金史世宗本纪》云云。按《孔拯传》：“拯大定元年卒，
弟揔袭封，加文林郎。二十年，召揔至京师，欲与之官。
尚书省奏揔主先圣祀事，若加任使，守奉有阙。上曰：
‘然’。乃授曲阜县令。”

### 章宗明昌元年以五十一世孙孔元措袭衍圣公

按《金史章宗本纪》不载。按《孔拯传》：“拯弟揔，授曲阜
令，明昌元年卒，子元措袭封，加文林郎。”

明昌二年，诏“衍圣公超迁中议大夫。”

按《金史章宗本纪》，明昌二年夏四月，诏袭封衍圣公
孔元措视四品秩按《孔拯传》，元措字梦得，二年四
月诏曰：“衍圣公视四品，阶止八品不称，可超迁中议
大夫，永著于令。”

按《兖州府志》：“元措年十一，袭封衍圣公，管勾祀事，超
授中议大夫，仍赐四品勋爵。封后六年，乃兼曲阜县
令。金人迁汴，从焉。以随朝官职累迁至光禄大夫，遥
授泰定军节度使，寻改太常卿。已而汴京陷，遂归于
元，仍封为衍圣公。”

明昌三年冬命于《春煖》召《孔端甫》。

按《金史章宗本纪》：三年冬十一月庚午朔，尚书省奏，
“翰林侍讲学士党怀英举孔子四十八代孙端甫，年
德俱高，该通古学。”敕孔端甫俟春煖召之。

明昌四年三月，特赐孔端甫及第。

按《金史章宗本纪》：“四年春三月丙子，特赐有司孔端
甫及第，授小学教授，寻以年老，命食主簿半俸致事。”

### 承安二年春二月特命袭封衍圣公孔元措世袭兼曲阜令

按《金史章宗本纪》云云。按《孔拯传》：拯弟揔揔子元
措，承安二年二月，诏元措兼曲阜县令，仍世袭。元措
历事宣宗、哀宗，后归大元终焉。

按《阙里志》：“二年，克昌任曲阜令，后以元措兼摄。”

### 宣宗贞祐三年召衍圣公孔元措为太常博士

按《金史宣宗本纪》：贞祐三年冬十月，召中奉大夫、“袭
封衍圣公孔元措为太常博士。上初用元措于朝，或
言宣圣坟庙在曲阜，宜遣之奉祀。既而上念元措圣
人之后，山东寇盗纵横，恐罹其害，是使之奉祀而反
绝之也。故有是命。”